આજે ભાજપના બિપ્લબ દેવ અગરતલામાં અસમ રાઇફલ્સ મેદાનમાં ત્રિપુરાના 10માં મુખ્યમંત્રી તરીકે શપથ લીધી હતી. આ સાથે જ પૂર્વોત્તર રાજ્યોમાં ભાજપની પહેલી સરકાર બનાવી છે. 48 વર્ષીય દેવને 6 માર્ચે રાજ્યપાલ તથાગત રાયને મળીને સરકાર બનાવવાનો દાવો રજૂ કર્યો હતો. ઉલ્લેખનીય છે કે આ સાથે જ 25 વર્ષથી ત્રિપુરાની સત્તા પર બેસતી લેફ્ટ પાર્ટી પહેલી વાર હવે સત્તા છોડી વિપક્ષમાં બેસશે. ભાજપે ત્રિપુરામાં 35 સીટો પર જીત મેળવી છે. નોંધનીય છે કે બિપ્લબ કુમાર દેવ ભાજપના પ્રદેશ અધ્યક્ષ છે. જેમનો જન્મ ઉદયપુરમાં થયો હતો. અને તે પશ્ચિમ ત્રિપુરાની બનમાલીપુરા સીટથી વિધાયક પસંદ કરવામાં આવ્યા હતા. ત્રિપુરા યુનિવર્સિટીથી 1999માં ગ્રેજ્યુએટ થયેલા બિપ્લબ સમાજસેવાનું કામ કરે છે. અને તેમની છબી અત્યાર સુધી એક સનિષ્ઠ નેતાની રહી છે. સાથે જ તેમની પર કોઇ ક્રિમિનલ કેસ નથી. તેમના દ્વારા ચૂંટણી પંચ સમક્ષ રજૂ કરેલી સંપત્તિ મુજબ તેમની પાસે 5.85 કરોડની સંપત્તિ છે.